**Upravljanje prodajom (izborni predmet), 3. razred**

**Istraživački rad: SAJAM**

Na internetu istražite najpoznatije sajmove (**temu sajma samostalno odabirete**) i na temelju jedne odabrane teme istražite i napišite pisani rad. Na primjer, ukoliko je tema Sajam knjiga tada istražujete i prikupljate podatke o Sajmu knjiga u Hrvatskoj (i istražujete specifičnosti i karakteristike vezane uz to), zatim u Europi ili cijelom svijetu itd.

Ne morate samo koristiti Internet kao izvor, možete koristiti razne članke, publikacije i sl.

Sve potkrijepite slikama uz obavezne nazive i izvore slika.

Kreirajte naslovnu stranu pisanog rada s vašim podacima i osnovnim podacima o nazivu odabranog sajma. Koristite Times New Roman ili Arial, veličina 12.

Uz pisani rad, ključne informacije istraživanja sajma možete prikazati i na plakatu ili pomoću umne mape, prezentacije (bilo kojom tehnikom).

Smjernice izrade:

U ***uvodnom*** *dijelu* navedite temu, naziv sajma i razlog odabira teme.

U ***glavnom*** *dijelu* navedite mjesta održavanja sajma (lokalni, državni, međunarodni, svjetski…). Ispišite ciljeve koje su organizatori, izlagači i posjetitelji željeli postići. Pronađite podatak o broju posjetitelja, datumu održavanja, dodatnim događanjima i sl.

U ***zaključku*** se osvrnite na specifičnosti sajma ukoliko ih je bilo i na informaciju jeste li posjetili takav ili sličan sajam, što vam se sviđalo, a što nije, što bi vi kao organizator ili posjetitelj promijenili i sl.

***Kriteriji vrednovanja i ocjenjivanja***

**PROJEKTNI ZADATCI/ISTRAŽIVAČKI RADOVI**

|  |  |  |  |  |
| --- | --- | --- | --- | --- |
| **Kriteriji vrednovanja** | **U POTPUNOSTI**  **(3 BODA)** | **DJELOMIČNO**  **(2 BODA)** | **MINIMALNO ZADOVOLJAVA**  **(1 BOD)** | **NE ZADOVOLJAVA**  **( O BODOVA)** |
| **USKLAĐENOST SADRŽAJA RADA SA ZADANOM TEMOM** | Sadržaj rada je u potpunosti usklađen s zadanom temom. | Sadržaj rada je djelomično usklađen s zadanom temom. | Sadržaj rada je minimalno usklađen s zadanom temom. | Sadržaj rada nije usklađen s zadanom temom. |
| **PRIKUPLJANJE I OBRADA PODATAKA/KREIRANJE OPISNIH RJEŠENJA** | Prikupljeni podaci su u potpunosti obrađeni.  U potpunosti su kreirana opisna rješenja. | Prikupljeni podaci su djelomično obrađeni.  Djelomično su kreirana opisna rješenja. | Prikupljeni podaci su minimalno obrađeni.  Minimalno su kreirana opisna rješenja. | Prikupljeni podaci nisu obrađeni ili nisu ni prikupljeni.  Nisu kreirana opisna rješenja. |
| **STVARALAŠTVO I KREATIVNOST, FOTOGRAFIJE** | Kroz rad je uočena iznimna kreativnost i stvaralaštvo. | Kroz rad je uočena djelomična kreativnost i stvaralaštvo. | Kroz rad je uočena minimalna kreativnost i stvaralaštvo. | Kroz rad nije uočena kreativnost i stvaralaštvo. |
| **PRAVOPIS** | Rad je u potpunosti pravopisno točan. | Rad je djelomično pravopisno točan. | Rad je minimalno pravopisno točan. | Rad nije pravopisno točan. |
| **ZAKLJUČAK** | Zaključak je u potpunosti pravilno izveden te u potpunosti sažima glavnu ideju rada. | Zaključak je djelomično pravilno izveden te djelomično sažima glavnu ideju rada. | Zaključak je minimalno pravilno izveden te minimalno sažima glavnu ideju rada. | Zaključak nije pravilno izveden i ne sažima glavnu ideju rada. |
| **LITERATURA (izvori znanja)** | Svi korišteni izvori su pravilno navedeni prema pravilima navođenja izvora. | Svi korišteni izvori su djelomično pravilno navedeni prema pravilima navođenja izvora. | Svi korišteni izvori su minimalno pravilno navedeni prema pravilima navođenja izvora. | Korišteni izvori nisu pravilno navedeni prema pravilima navođenja izvora ili uopće nisu navedeni. |
| **ROK PREDAJE** | Pisani rad je predan u roku ili prije roka. | Pisani rad je predan nakon zadanog roka (s zakašnjenjem od jednog dana). | Pisani rad je predan nakon zadanog roka (najmanje dva dana). | Pisani rad je predan nakon zadanog roka (najmanje pet dana) ili nije predan. |

**19 – 21 bodova= odličan (5) 16 - 18 bodova= vrlo dobar (4) 13 – 15 bodova= dobar (3) 11 - 12 bodova= dovoljan (2) 0 - 10 bodova = nedovoljan(1)**